Komisijas ziņojums Eiropas Parlamentam un Padomei - Pirmais ziņojums par noteikumu īstenošanu, kuri paredzēti 3. protokolā, kas pievienots 2003. gada Pievienošanās aktam par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā /* COM/2010/0155 galīgā redakcija */





[pic] | EIROPAS KOMISIJA | Briselē, 19.4.2010 COM(2010)155 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI Pirmais ziņojums par noteikumu īstenošanu, kuri paredzēti 3. protokolā, kas pievienots 2003. gada Pievienošanās aktam par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā KOMISIJAS ZIŅOJUMS EIROPAS PARLAMENTAM UN PADOMEI Pirmais ziņojums par noteikumu īstenošanu, kuri paredzēti 3. protokolā, kas pievienots 2003. gada Pievienošanās aktam par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā Ievads 2003. gada Pievienošanās akts[1], kuram pievienots 3. protokols par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā[2] (turpmāk “protokols”), stājās spēkā 2004. gada 1. maijā. Ar protokolu paredz, kurus Eiropas Kopienas dibināšanas līguma un EK tiesību aktu (pašlaik Eiropas Savienības tiesību aktu) noteikumus piemēro Apvienotās Karalistes Akrotiri un Dhekelia Suverēnajām bāzu teritorijām Kiprā (turpmāk “SBT”), un nosaka īpašus pasākumus attiecībā uz minēto noteikumu īstenošanu. Šis ziņojums neattiecas uz personu pārvietošanos un preču un pakalpojumu apriti pāri Zaļajai līnijai, kas atdala Kipras Republikas rajonus, kurus Kipras Republikas valdība faktiski kontrolē, un tos, pār kuriem tai nav faktiskās kontroles, un Suverēno Austrumu bāzes teritoriju, pamatojoties attiecīgi uz Padomes 2004. gada 29. aprīļa Regulu (EK) Nr. 866/2004 par režīmu saskaņā ar Pievienošanās akta 10. protokola 2.pantu[3] [4]. Šis ziņojums attiecas uz laikposmu no 2004. gada 1. maija līdz 2009. gada 30. aprīlim. MUITA, NETIEšIE NODOKļI UN KOPēJā TIRDZNIECīBAS POLITIKA Suverēnās bāzu teritorijas ir iekļautas Savienības muitas teritorijā[5]. Šādā nolūkā un saskaņā ar protokola 2. pantu uz Suverēnajām bāzu teritorijām attiecas vairāki muitas un kopējās tirdzniecības politikas akti (kuri laiku pa laikam tiek grozīti vai aizstāti) un to īstenošanas akti[6]. Suverēno bāzu teritoriju administrācijas veikums, īstenojot šo acquis daļu, kā arī attiecīgā sadarbība ar Kipras Republikas kompetentajām iestādēm ir novērtēta atzinīgi. Komisija nav saņēmusi sūdzības. Principā šis novērtējums ir tāds pats, ko veic attiecībā uz piemērojamajiem Kopienas aktiem par apgrozījuma nodokļiem, akcīzes nodokļiem un citiem netiešajiem nodokļiem[7]. Tomēr attiecībā uz nodevu un nodokļu atvieglojumiem un atbrīvojumiem, kurus piemēro Apvienotās Karalistes bruņoto spēku un ar tiem saistīto darbinieku apgādei[8] (kā paredzēts Izveides līgumā[9] un turpmāk protokolā), Komisija ir konstatējusi konkrētus riskus. Minētie riski jo īpaši attiecas uz atbrīvojumu no PVN, ko piešķir AK bruņotajiem spēkiem un civilajam personālam, kas to pavada: pirmkārt, fakts, ka dažu ar PVN apliekamo preču daudzums netiek ierobežots, rada iespēju izdarīt pārkāpumus (tas jo īpaši attiecas uz transporta līdzekļiem), otrkārt, šķiet, ka Suverēno bāzu teritoriju administrācija minēto atbrīvojumu piemēro pārāk plašā nozīmē, tas ir, to attiecinot arī uz šādu darbinieku apgādājamajiem[10]. Komisija izskatīs šo jautājumu sīkāk un vajadzības gadījumā veiks vajadzīgos pasākumus. KOPēJā LAUKSAIMNIECīBAS POLITIKA Kopējā lauksaimniecības politika (KLP) attiecas uz Suverēnajām bāzu teritorijām[11]. Tās īstenošana norit netraucēti. Apvienotā Karaliste Suverēnajās bāzu teritorijās jautājumus lauksaimniecības jomā ir pilnībā deleģējusi Kipras Republikai[12]. Sadarbība starp Suverēno bāzu teritoriju administrāciju (turpmāk "SBT administrācija”) un attiecīgajām Kipras iestādēm darbojas labi. Kipras Republikas kompetentā iestāde pārskata periodā īstenoja šādas KLP shēmas saņēmējiem Suverēnajās bāzu teritorijās: i) vienoto platībmaksājuma shēmu; ii) lauku attīstības pasākumus no trīs dažādām asīm, kā arī iii) kopīgās tirgus organizācijas pasākumus, jo īpaši vīna nozarē. Kipras Lauksaimniecības maksājumu organizācijā tika iesniegti vairāki pieteikumi dažādām shēmām, tika veiktas pārbaudes uz vietas, un faktiski tika piešķirti maksājumi. Komisijas rīcībā nenonāca informācija par problēmām, kas ietekmētu KLP īstenošanu. Veicot pieejamās informācijas dokumentālo pārbaudi (2008. gadā uz vietas veikto pārbaužu saraksts), tika apstiprināts, ka pieteikumus iesniedza no minētajām teritorijām. Turklāt sertifikācijas iestāde Kipras Republikas veikto lauksaimniecības subsīdiju (tostarp maksājumu) pārvaldību, jo īpaši Kipras maksājumu aģentūras iekšējās kontroles sistēmas, novērtēja atzinīgi. Kipras Republika ziņoja tikai par nenozīmīgām problēmām, ar ko tā saskārās, izskatot pieteikumus un veicot pārbaudes uz vietas. Minētās problēmas bija saistītas ar: i) platību mērījumiem, ko veica, izmantojot GPS ierīces antenu tuvumā, kuras uzstādījusi SBT administrācija (vietās, kur bija sarežģīti vai neiespējami iegūt GPS savienojumu); ii) to, ka SBT administrācija izsniedz atļaujas lauksaimniecības platību izmantošanai tikai uz vienu gadu, turpretim dažādu lauku attīstības pasākumu īstenošanai vajadzīgi piecu vai vairāku gadu līgumi (piem., agrovides platības) — šādos gadījumos tiek apstiprināts, ka par attiecīgajām zemes platībām var saņemt subsīdiju, bet pieteikuma iesniedzējam katru gadu ir jāiesniedz atjaunināts dokuments (ko izsniedz SBT administrācija); kā arī iii) ar Komisijai paziņoto risku[13], ka SBT administrācijas atļauja jaunu ēku būvniecībai nav viegli pieejama (tādējādi radot iespējamus ierobežojumus saskaņā ar konkrētām KLP shēmām). VETERINāRIE UN FITOSANITāRIE JAUTāJUMI Eiropas Savienības veterināro un fitosanitāro noteikumu īstenošana, kā minēts protokola 3. panta b) punktā, ir deleģēta Kipras Republikai[14]. 2007. gada rīkojumā par lauksaimniecības noteikumiem SBT ietverti vairāki Kipras Republikas tiesību akti, ar ko īsteno pasākumus veterinārajā un fitosanitārajā jomā, kuru tiešais mērķis ir sabiedrības veselības aizsardzība. Kipras Republikas valdība paziņo SBT administrācijai par jebkādu attiecīgo tiesību aktu pieņemšanu vai grozīšanu. Turklāt ārkārtas situācijās[15] notiek cieša sadarbība, lai koordinētu pasākumus, kuri jāveic slimību kontroles nolūkā. Produktus, par kuriem vajadzīgs fitosanitārais sertifikāts, Suverēnajās bāzu teritorijās nevar ievest tieši no trešām valstīm, bet tie jāieved Kiprā cauri ostas vai lidostas rajoniem, kurus kontrolē Kipras Republikas valdība. Tādēļ būtiskas pārbaudes veic kompetentās Kipras iestādes inspektori Kipras Republikas oficiālajos ievešanas punktos. Līdzvērtīgas procedūras izmanto, ja no trešām valstīm jāieved dzīvnieki un dzīvnieku izcelsmes produkti, kuriem vajadzīga veterinārā pārbaude. Šā protokolā minētā noteikuma īstenošana ir novērtēta atzinīgi. Netika konstatētas grūtības vai praktiskas problēmas. Komisija nav saņēmusi sūdzības. SOCIāLAIS NODROšINāJUMS Protokola 4. pantā paredzēts, ka personām, kas dzīvo vai ir nodarbinātas Suverēno bāzu teritorijās un uz kurām attiecas Kipras Republikas tiesību akti sociālā nodrošinājuma jomā, Padomes Regulas (EEK) Nr. 1408/71[16] nolūkos piemēro tādu pašu režīmu kā tad, ja šīs personas dzīvotu vai strādātu Kipras Republikas teritorijā[17]. Tādējādi ar protokolu paredz, ka personām, kas strādā Suverēnajās bāzu teritorijās[18], sociālā nodrošinājuma jomā piemēro tādu pašu režīmu kā personām, kas strādā Kipras Republikā. Lai sekmētu Kipras tiesību aktu piemērošanu sociālās apdrošināšanas jomā, SBT administrācija ir pārņēmusi attiecīgo Kipras tiesību aktu noteikumus[19]. SBT administrācija ir arī pārņēmusi visu veidlapu paraugus (angļu valodā), kuras izmanto Kipras Republikas sociālās apdrošināšanas dienesti. Divpusējā nolīgumā paredzēti vajadzīgie administratīvie pasākumi. Īstenošanas uzraudzību, izņemot darbinieku norīkošanu militārajos objektos, parasti deleģē kompetentajām Kipras Republikas iestādēm. Šā protokolā minētā noteikuma īstenošana ir efektīva. Komisija nav saņēmusi sūdzības. TIESLIETAS UN IEKšLIETAS Saskaņā ar protokola 5. pantu Kipras Republikai nav jāveic to personu pārbaude, kas šķērso Kipras Republikas un Suverēno bāzu teritoriju savstarpējās sauszemes un jūras robežas, bet AK jāveic to personu pārbaude, kuras šķērso Suverēno bāzu teritoriju ārējās robežas. Šīs Suverēno bāzu teritoriju ārējās robežas ir definētas kā “ šo teritoriju jūras robežas, kā arī lidostas un ostas, bet ne to sauszemes vai jūras robežas ar Kipras Republiku ”[20]. Proti, SBT administrācijai nav noteikts pienākums kontrolēt personas uz to sauszemes robežām ar Kipras Republiku[21]. Visā pārskata periodā par “ievešanas punktiem” uzskatīja tikai militāro bāzi RAF Akrotiri un Dhekelia krasta teritoriju 3 jūdžu garumā[22]. Tomēr pēdējo minēto teritoriju, ko paredzēts izmantot tikai atsevišķiem nolūkiem, pārskata periodā šādam nolūkam neizmantoja. Abus ievešanas punktus atļauts izmantot tikai militārajam un civilajam personālam, kas saistīts ar britu bruņotajiem spēkiem Kiprā vai ar SBT administrāciju. SBT administrācijai nav uzskaites par to cilvēku skaitu vai viņu valstspiederību, kuri šķērso robežu. Komisijai nav ziņots par starpgadījumiem. Tikai vienu reizi (Libānas krīze 2006. gadā) humānu apsvērumu dēļ[23] SBT administrācija atkāpās no noteikumiem par SBT ārējo robežu šķērsošanu attiecībā uz trešo valstu valstspiederīgajiem, kuri noteikti protokola pielikuma ceturtās daļas 3. punkta a) apakšpunktā[24]. Minētajā gadījumā nelielu skaitu personu (mazāk nekā 50), kas nav ES pilsoņi, pārveda ar lidmašīnu no Libānas uz RAF Akrotiri evakuācijas procedūras pirmajās dienās[25]. Attiecībā uz Suverēno bāzu teritoriju ārējām robežām SBT administrācija veic regulāru zvejas uzraudzību gar jūras robežām. Attiecībā uz patvēruma jomu, pamatojoties uz saprašanās memorandu starp abām valstīm, to patvēruma meklētāju pieteikumus, kuri pirmo reizi ieradās Kipras salā, šķērsojot Suverēnās bāzu teritorijas, izskata Kipras Republika. Tā izskata arī pieteikumus, kuri saņemti no visiem tiem pavēruma meklētājiem, kuri ieceļojuši Kipras Republikas valdības kontrolētos rajonos caur Suverēno Austrumu bāzes teritoriju[26]. Kipras Republikai nav uzticēti nekādi papildu pienākumi. Nav konstatēti pārkāpumi attiecībā uz protokola pielikuma ceturtās daļas 5. punktā minēto noteikumu īstenošanu. SBT administrācijas veiktās personu pārbaudes un Suverēno bāzu teritoriju ārējo robežu uzraudzība, kā arī sadarbība ar Kipras Republikas iestādēm ir novērtēta atzinīgi. . EIROPAS SAVIENīBAS TIESīBU AKTU CITAS JOMAS Papildus protokolā noteiktajai precīzajai darbības jomai SBT administrācija ir paredzējusi noteikumu par vienpusēju tieši piemērojamo ES tiesību aktu piemērošanu[27]. Tā rezultātā Suverēno bāzu teritorijās netieši piemēro arī citas acquis daļas. Ar šo rīkojumu īsteno SBT administrācijas saistības, proti, “tie tiesību akti, kas attiecas uz Kipras iedzīvotājiem britu bāzu teritorijās, cik vien iespējams, atbilst Republikas tiesību aktiem”[28]. Lai izpildītu šīs “atbilstības” saistības, SBT administrācija jo īpaši pieņēma euro kā savu valūtu vienlaikus ar euro ieviešanu Kipras Republikā (2008. gada 1. janvāris)[29]. SECINāJUMI 3. protokols, kas pievienots 2003. gada Pievienošanās aktam par Lielbritānijas un Ziemeļīrijas Apvienotās Karalistes Suverēnajām bāzu teritorijām Kiprā, stājās spēkā 2004. gada 1. maijā. Ar to paredz, kuri Eiropas Savienības tiesību aktu noteikumi attiecas uz Apvienotās Karalistes Suverēnajām bāzu teritorijām Akrotiri un Dhekelia, un nosaka īpašus pasākumus attiecībā uz šādu noteikumu īstenošanu. Attiecībā uz muitu, netiešajiem nodokļiem un kopējo tirdzniecības politiku Suverēno bāzu teritoriju administrācijas veikums, īstenojot šo acquis daļu, kā arī attiecīgā sadarbība ar Kipras Republikas kompetentajām iestādēm ir novērtēta atzinīgi. Tomēr tika konstatēti riski attiecībā uz nodevu un nodokļu atvieglojumiem un atbrīvojumiem, kurus piemēro Apvienotās Karalistes bruņoto spēku un ar tiem saistīto darbinieku apgādei. Kopējās lauksaimniecības politikas īstenošana Suverēnajās bāzu teritorijās norit netraucēti. Kipras Republika ziņoja tikai par nenozīmīgām problēmām, ar ko tā saskārās, izskatot pieteikumus un veicot pārbaudes uz vietas. Protokolā minētā noteikuma īstenošana attiecībā uz fitosanitārajiem un veterinārajiem jautājumiem ir novērtēta atzinīgi. Šķiet, ka nav nācies saskarties ar grūtībām vai praktiskām problēmām. Komisija nav saņēmusi sūdzības. Attiecībā uz noteikumu par sociālo nodrošinājumu tā īstenošana novērtēta atzinīgi. Komisija arī nav saņēmusi nekādas sūdzības. Nav konstatēti pārkāpumi attiecībā uz noteikumu īstenošanu tieslietu un iekšlietu jomā. SBT administrācijas veiktās personu pārbaudes un Suverēno bāzu teritoriju ārējo robežu uzraudzība, kā arī sadarbība ar Kipras Republikas iestādēm ir novērtēta atzinīgi. Vispārīgs secinājums ir tāds, ka ar 3. protokolu, kas pievienots 2003. gada Pievienošanās aktam, efektīvi nodrošina konkrētu Eiropas Savienības tiesību aktu piemērošanu Lielbritānijas un Ziemeļīrijas Apvienotās Karalistes Akrotiri un Dhekelia Suverēnajās bāzu teritorijās Kiprā. Komisija turpinās uzraudzīt protokola īstenošanas gaitu, jo īpaši attiecībā uz konstatētajiem riskiem. [1] Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā (OV L 236, 23.9.2003., 33. lpp.). [2] OV L 236, 23.9.2003., 940. lpp. [3] OV L 161, 30.4.2004., 128. lpp. [4] Lai iegūtu informāciju par jautājumiem saistībā ar Zaļās līnijas regulas īstenošanu, skatīt Komisijas ikgadējos Zaļās līnijas ziņojumus Padomei (sk., piemēram., COM(2009) 478 galīgā redakcija, 14.9.2009.). [5] Sk. protokola 2. panta 1. punktu un 7. panta 1. punktu. [6] Minēto sarakstu skatīt protokola pielikuma pirmajā daļā. [7] Sk. protokola 2. panta 2. punktu un protokola pielikuma otro daļu. [8] Sk. protokola 2. panta 3. punktu un protokola pielikuma trešo daļu. [9] Līgums par Kipras Republikas izveidi, 1960. gada 16. augusts. [10] Šāda interpretācija būtu pretrunā PVN direktīvas 151. panta 1. punkta e) apakšpunktam (Padomes 2006. gada 28. novembra Direktīva 2006/112/EK, OV L 347, 11.12.2006., 1. lpp.). [11] Sk. protokola 3. panta a) punktu. [12] Pamatojoties uz 2007. gada 9. rīkojumu SBA Agricultural Provisions Ordinance , 2007. gada 20. aprīļa Vēstneša The Sovereign Base Areas Gazette Nr. 1454 2. pielikums, 83. lpp. (turpmāk “2007. gada rīkojums par lauksaimniecības noteikumiem”). [13] Saskaņā ar informāciju, ko revīzijas komandējuma laikā Komisijai sniedzis viens saņēmējs, kas atrodas Suverēnajās bāzu teritorijās. [14] Tā rezultātā visus kartupeļu sūtījumus no Kipras ziemeļu daļas pāri Zaļajai līnijai uz Suverēno Austrumu bāzes teritoriju pārbauda Kipras Republikas fitosanitārie inspektori. [15] Piemēram, dzīvnieku infekcijas slimību uzliesmojumu gadījumā (putnu gripa un mutes un nagu sērga 2006. un 2007. gadā). [16] Padomes 1971. gada 14. jūnija Regula (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, OV L 149, 5.7.1971., 2. lpp. [17] Tā kā SBT ir daļa no Apvienotās Karalistes teritorijas, tajās strādājošās personas tiek uzskatītas par personām, kas strādā AK, tādēļ tām piemērotu AK tiesību aktus sociālā nodrošinājuma jomā (kā norādīts Padomes Regulā (EEK) Nr. 1408/71). Pamatojoties uz minēto regulu, šīs personas Kiprā jāuzskata par ārzemniekiem. Piemēram, uz tām attiektos tikai Kipras veselības aprūpes režīms pēc tam, kad vajadzības gadījumā būtu saņemta iepriekšēja atļauja no AK veselības aprūpes iestādēm. Šī problēma apskatīta protokola 4. pantā. [18] Militārajam personālam un AK civildienesta ierēdņiem nepiemēro Kipras tiesību aktus sociālā nodrošinājuma jomā, bet gan AK tiesību aktus sociālās apdrošināšanas jomā saskaņā ar Padomes Regulas (EEK) Nr. 1408/71 13. panta 2. punkta d) apakšpunktu un 13. panta 2. punkta e) apakšpunktu, un tiem nepiemēro protokola 4. pantu. [19] 1980. gada rīkojums par sociālo apdrošināšanu ( Social Insurance Ordinance ), Vēstnesis Nr. 569, 2.10.1982. [20] Skatīt protokola pielikuma ceturtās daļas 1. punktu. [21] Izņēmums ir robeža starp Suverēno Austrumu bāzes teritoriju un teritorijām, kuras Kipras Republikas valdība faktiski nekontrolē (tās tiek uzskatītas par daļu no Suverēno bāzu teritoriju ārējām robežām uz visu laikposmu, kurā pārtrauc piemērot acquis saskaņā ar 10. protokolu; sk. 2003. gada Pievienošanās akta 10. protokola 2. panta 2. punktu.). [22] No 2009. gada 11. augusta SBT administrācija saskaņā ar protokola pielikuma ceturtās daļas 1. punkta b) apakšpunktu par “robežpārejas vietām” ir noteikusi šādas vietas: militārā bāze RAF Akrotiri, Akrotiri mols, Watson mols Dhekelia un militārā bāze Kingsfield Dhekelia. [23] Jo īpaši tas ir noteikums vajadzības gadījumā uzrādīt derīgu ceļošanas dokumentu un derīgu vīzu ieceļošanai Kipras Republikā. [24] Sk. protokola pielikuma ceturtās daļas 3. punkta b) apakšpunktu. [25] Saskaņā ar SBT administrācijas sniegto informāciju tie bija steidzami gadījumi. Visos pārējos gadījumos Libānas krīzes laikā ieradušās personas, kas nav ES pilsoņi, pārveda uz Limasolas ostu Kipras Republikas valdības kontrolētos rajonos, un Kipras Republikas iestādes veica imigrācijas kontroli. [26] Sk. protokola pielikuma ceturtās daļas 7. punkta b) apakšpunktu. [27] Sk. 2005. gada 24. rīkojumu European Community (Specified Measures) Ordinance 2005. [28] 3. iedaļas 2. pants nolīgumā, kas noslēgts notu apmaiņas veidā 1960. gada 16. augustā starp AK un Kipras Republiku par AK Suverēno bāzu teritoriju pārvaldību (Pielikums O). [29] Sk. 2008. gada rīkojumu European Community (Specified Measures ) (Medals and Tokens similar to Euro coins) (rīkojums par Eiropas Kopienas īpašajiem pasākumiem, euro monētām līdzīgas medaļas un žetoni), 2008. gada valsts instruments Nr. 37, publicēts 2008. gada 10. novembra Vēstnesī Nr. 1518.